கெளரவக் கொலைகளின் பின்னணியில் அரசியல் ஆதாயம் உள்ளதென ஆதாரங்களைத் திரட்டும் பத்திரிகையாளராக சரண் நடித்துள்ளார். நான்கு கதைகளும் ஒரே புள்ளியில் இணைவதில் இருந்து விறுவிறுப்பு கூடுகிறது. கிருஷ்ணாவிற்குத் தான் வேட்டையாடப்படுகிறோம் எனத் தெரியுமே தவிர, ஏன் என்று கூடத் தெரியாது. கிருஷ்ணாவிற்கு முத்துகுமார் என்றும், வெங்கட் பிரபுவிற்கு திலீபன் என்றும் பெயர் சூட்டியுள்ளார் மீரா கதிரவன். ஆனால், இப்பெயர்கள் படத்தின் பொலிடிக்கல் மைலேஜிற்குப் பெரிதும் உதவவில்லை. அதிகாரத்திற்கு எதிரான கவன ஈர்ப்புப் பெயர்களாகவே உள்ளது. எனினும், மார்ச்சுவரியில் இருக்கும் பிரதான கதாபாத்திரத்தின் உடலை, சிங்கள ஆர்மியால் சுடப்பட்ட பிரபாகரனை நினைவுப்படுத்தும் வண்ணம் காட்சிப்படுத்தியுள்ளதைக் குறிப்பிட வேண்டும்.